《陈廉访先生七十初度》
明代·徐熥

投簪久矣老沧洲，共说神仙是隐侯。衣剪烟霞轻豸绣，家营云水比菟裘。

数茎瑶草千年绿，九月黄花一径秋。不用寻仙访真诀，姓名元已注丹丘。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。